Man deur sleepwa vergruis | Maroela Media
Chris Botha, woordvoerder van Netcare 911, het gesê die voorval het by 'n industriële perseel in Kagiso gebeur. Twee werkers het na bewering onder die sleepwa gewerk toe dit bo-op hulle geval en hulle teen die grond vasgepen het.
"Albei mans het lewensbedreigende beserings opgedoen en was in 'n kritieke toestand met die paramedici se aankoms op die toneel," het Botha gesê. Nooddienswerkers het hard probeer om een van die mans, glo in sy 30s, by te bring, maar hy het op die toneel aan sy beserings beswyk.
Die ander man, in sy 40s, is gestabiliseer voordat hy per helikopter na 'n hospitaal met 'n gespesialiseerde trauma-eenheid geneem is.